**PROTOKOL PROMOCIJ**

* Iz male sejne sobe vstopijo v Zbornično dvorano najprej vsi doktorandi in se postavijo pred svoje sedeže v prvi vrsti nasproti odra.
* Za njimi vstopijo v dvorano mentorji oz. poročevalci, ki se postavijo v zadnjo vrsto na odru.
* Za mentorji (poročevalci) vstopijo v dvorano dekani, ki se postavijo pred svojimi sedeži v prvi vrsti na odru tako, da ostane srednji sedež prazen za rektorja in v stoje počakajo na rektorja.
* Za njimi vstopi rektor. Ko se postavi na svoje mesto, tehnik zavrti »Gaudeamus igitur«.
* Po glasbi se vsi usedejo, rektor pa stoje prične s pozdravnim govorom.
* Po pozdravu in kratkem uvodnem nagovoru zaprosi rektor prvega dekana za predstavitev / življenjepis prvega od doktorandov (največ pol A4 strani, Arial 11) , njegovega mentorja oz. poročevalca pa za kratko poročilo (največ pol A4 strani, Arial 11) o doktorskem delu imenovanega doktoranda.

* **Mentor oz. poročevalec** po podanem poročilu **zaprosi rektorja**, da promovira kandidata (npr.: "Ker so izpolnjeni vsi pogoji za podelitev časti doktorja znanosti/ doktorice znanosti, vas prosim, spoštovani gospod rektor, da opravite svečani akt promocije.")
* Rektor promovira doktoranda, mu izroči diplomo in čestita. Novemu doktorju/doktorici znanosti takoj čestita tudi dekan.
* Rektor zaprosi naslednjega dekana za predstavitev / življenjepis drugega od doktorandov in njegovega mentorja oz. poročevalca za kratko poročilo o doktorskem delu…
* Mentor oz. poročevalec po podanem poročilu zaprosi rektorja, da promovira kandidata..
* ... itn. do promocije zadnjega doktoranda.
* Rektor ima nato kratek govor, nakar zaključi promocijo in povabi navzoče v sosednjo sobo.
* V mali sejni sobi se morajo dekani, mentorji oz. poročevalci in doktorandi podpisati v

 Knjigo doktorjev znanosti.

V primeru, da promociji izjemoma ne more prisostvovati dekan, lahko določi za svojega namestnika prodekana. Če promociji res ne more prisostvovati mentor, lahko njegovo poročilo podata somentor, poročevalec ali dekan, kateremu pa mora mentor v vsakem primeru še

pred promocijami dostaviti poročilo o doktorskem delu v izogib nerodnostim, če promocijo mentor (poročevalec) zamudi oz. se je nenadejano ne more udeležiti.

Mentorji / poročevalci morajo biti slovesnosti primerno oblečeni.

Vsakršno morebitno spremembo naj na članici odgovorne osebe sporočijo najkasneje dan pred promocijo v rektorat Univerze v Ljubljani.